Bahrains flagg og våpen
Store norske leksikon,Geografi,Flagg og nasjonalsymboler,Flagg og våpen
Bahrains flagg er delt vertikalt med et femtannet snitt i en hvit og en rød del (regnet fra stangen) i breddeforholdet 4:6. Tannsnittet hadde tidligere flere tenner (28 i perioden 1932–1972, deretter 7); dagens fem tenner symboliserer islams fem søyler.
Flagget ble offisielt antatt i sin nåværende form ved innføringen av kongedømme i 2002. En tidligere variant av flagget med rett delelinje var i bruk frem til 1932. Fargene rødt og hvitt skriver seg fra en avtale fra 1820 mellom Storbritannia og en rekke stater i Persiabukta, og gjenfinnes også i flaggene til de enkelte emiratene innen De forente arabiske emirater. Våpen Våpenskjoldet er horisontalt delt med et femtannet snitt i et hvitt skjoldhode og et rødt felt, og innrammet av bladlignende ornamenter i rødt og hvitt. Les mer i Store norske leksikon Bahrain Bahrains historie Bahrains politiske system flagg riksvåpen